***Javaslat a***

***Bella Rózsa grafikusművész munkássága[[1]](#footnote-1)***

***települési/tájegységi/ágazati[[2]](#footnote-2)***

***értéktárba történő felvételéhez***

Készítette:

Lévai Jánosné (név)

............................................................. (aláírás)

Kecskemét, 2021. szeptember 28. (település, dátum)

(P. H.)

**I. A JAVASLATTEVŐ ADATAI**

1. A javaslatot benyújtó (személy/intézmény/szervezet/vállalkozás) neve: Lévai Jánosné

2. A javaslatot benyújtó személy vagy a kapcsolattartó személy adatai:

Név: Lévai Jánosné

Levelezési cím: 6000 Kecskemét, Tihany u. 8.

Telefonszám: 20/ 662 9155

E-mail cím: levaine.judit0120@gmail.com

**II. A NEMZETI ÉRTÉK ADATAI**

1. A nemzeti érték megnevezése: ***Bella Rózsa grafikusművész munkássága***

2. A nemzeti érték szakterületenkénti kategóriák szerinti besorolása:[[3]](#footnote-3):

|  |  |  |
| --- | --- | --- |
| * agrár- és élelmiszergazdaság | * egészség és életmód | * épített környezet |
| * ipari és műszaki megoldások | * **kulturális örökség** | * sport |
| * természeti környezet | * turizmus és vendéglátás |  |
| a szakterületi besorolás indokolása: A művészet terén létrehozott alkotások a kulturális örökség részét képezik.  3. A nemzeti érték a magyarországi együtt élő népekhez, az államalkotó tényezőként elismert nemzetiségekhez kapcsolódó érték:   * igen   amely nemzetiség:[[4]](#footnote-4)   * **nem** | | |

4. A nemzeti érték fellelhetőségének helye: Kecskemét

5. Értéktár megnevezése, amelybe a nemzeti érték felvételét kezdeményezik:

|  |  |  |
| --- | --- | --- |
| * **települési** | * tájegységi | * ágazati |
| amely értéktár neve: Kecskeméti Települési Értéktár | | |

6. A nemzeti érték rövid, szöveges bemutatása, egyedi jellemzőinek és történetének leírása, a megjelölt szakterületi kategória indokolása (amennyiben nemzetiséghez kapcsolódó érték, a nemzetiségi vonatkozások, a nemzetiséghez való kötődés bemutatása):

Bella Rózsa 1951 november 24-én született Endrődön /mai nevén Gyomaendrőd/. Anyai ágon részben erdélyi módos gazdálkodó családból származik, apai ágon felvidéki felmenőkkel rendelkezik. Ez a kötődés is meghatározata az elődök megismerésére, a hagyományok megőrzésére irányuló törekvését.

Középiskolai tanulmányait Orosházán végezte a Táncsics Mihály Gimnázium és Szakközépiskola biológia-kémia tagozatán. Az itt töltött időszakot ma is meghatározónak tartja, ami nem csak tudással, de emberi tartással is felvértezte a diákokat. Az itt kapott szellemi és erkölcsi „útmutatót” egész életében megtartotta és igyekezett azt átadni a jövő nemzedékének.

Eltökélt szándéka volt, hogy pedagógus legyen, ezért 1971-ben jelentkezett a szegedi Juhász

Gyula Tanárképző Főiskola biológia-rajz szakára. Tanári diplomáját 1975-ben szerezte meg.

1975-1985 között Békésszentandráson tanított, majd Kecskemétre költözött és két évig egy általános iskolában tanított. 1987-től 2009-ig, nyugdíjba vonulásáig a Bányai Júlia Gimnáziumban a rajz és vizuális művészet tantárgyakat oktatta.

Hitvallása mindmáig: ahol csak lehet, tanítani az embereket. Legyen az kiállítás, előadás, művészeti alkotás vagy könyv – a tudást át kell adni.

Munkássága során főleg rézkarcokat készített, könyveket illusztrált, olykor festett is. Kedvelt témakörei a Biblia és szakrális témák, szentek élete, úti élmények, a természet, a hétköznapi emberek és saját élethelyzetei, pillanatnyi látványélmények. Művei megalkotása előtt alapos kutatásokat végez; leírásokat, történeteket, elemzéseket tanulmányoz, meghallgatja a helyi emberek elbeszéléseit.

Éveken át részt vett a Szőgyénben (Szlovákia) megrendezett nemzetközi grafikus táborban. Látogatásai során megismerte a falu történetét, az ott élő emberek lelkületét, hitét, küzdelmeit, ahogyan a magyarságukat megélik, összefogásukat, épületeiket, kulturális életüket. Ezek az élmények inspirálták például a Szőgyéni Szent Mihály angyal című munkájának megszületését, de az élmények és alkotás folyamatában keletkezett emócióit beolvasztotta tanításaiba is.

Rézkarcai elkészítésénél legtöbbször vegyes technikát alkalmaz; melegtű, aquatinta, repesztőtinta. Az alkotási folyamat meghatározó része annak kigondolása is, hogy az egyes

fázisok egymásutániságában melyik részletet milyen rézkarc technikával valósítja meg.

Illusztrálást egy-egy számára igen kedves vers esetében vállal, vagy az író, költő felkérésére.

(Pl. Pintér Lajos: A Kondor Béla-ablak című rézkarc, Áprily Lajos istenes versei.) A Szülőfalum Endrőd című, a XIX-XX. századfordulója embereinek mindennapi életét, tárgyait, ünnepeit, nyelvjárását feldolgozó kötetek illusztrációit szülőfaluja iránti tiszteletből készítette, visszaemlékezve a gyermekkorában hallott történetekre, a házakra, ott élőkre. Alkotás közben nem csupán a formákat, színeket, de az illatokat és hangokat is felidézi; például a lovak patáinak dobogását. Ilyen inspirációból jött létre az Együtt a szélben vagy a Hármas- Körös vizében című rézkarc.

Számos kiállításon vett részt alkotásaival. Szívesen és gyakran tart előadásokat a művészetről, több kiállítás megnyitására kérték fel az évek során.

Munkássága, tanító évei szorosan kötik Kecskeméthez. Keze alatt sok tehetség indult el a művészetek irányába és törekedett felkelteni minden diákja érdeklődését a képzőművészet iránt, hozzájárulva a felnövekvő nemzedék kultúrájának kialakításához, alkotókedvének kibontakoztatásához.

Diákjaival több díjat nyert hazai, valamint külföldi képzőművészeti, művészettörténeti és fotóművészeti versenyeken. Diákjai nemzetközi megmérettetéseken 9 első helyet, 3 második helyezést és 1 harmadik helyezést értek el munkássága alatt. Országos versenyeken 58 diákja kapott díjat, közülük 47-en első helyezettek lettek.

1989. novemberében ötvenhat tanítványa alkotásaiból nyílt kiállítás Budapesten, az Átrium

Hyatt Hotel kiállító termében „Ősi magyar motívumok mai tárgyakon” címmel, melyet dr.

Fodor István a Magyar Nemzeti Múzeum akkori főigazgatója nyitott meg.

Diákjai munkái többször kerültek a külföldi kiállítások falaira.

**Díjai:**

- Pilinszky János Alapítvány díja 1993

- Primus Inter Pares díj 2018

- Bozsó János - díj 2019

**Elismerések:**

- Gyomaendrődért plakett és oklevél

(Az Endrődi Füzetek c. kiadvány készítőinek, közös elismerése 1994)

- Kecskemét Megyei Jogú Város elismerő oklevele pedagógia munkásságáért

- Szent György Népfőiskola oklevele 2017

**Művészeti tagság:**

- Magyar Alkotóművészek Országos Egyesülete /képgrafikus/

- Kecskeméti Képzőművészek Köre

**Kiállításai:**

Összesen 74 önálló kiállításon állította ki munkáit Magyarországon és külföldön is, többek

között Kínában és Szlovákiában.

105 kollektív kiállításon szerepeltek alkotásai hazánkban és külföldön /pl. Egyiptom, Japán,

Macedónia, Románia, Szlovákia, Spanyolország, Bulgária, stb./

7. Indokolás az értéktárba történő felvétel mellett:

Bella Rózsa Kecskemét művészeti életének fontos alakja. A keze alatt felnőtt ifjúság továbbviszi azt a szellemiséget, azokat a kulturális értékeket, melyeket tanárként adott tovább diákjainak. Kiemelkedő alkotó, tudományos tevékenységével hozzájárul városunk művészeti értékeinek megőrzéséhez, gyarapításához és széles körű megismertetéséhez.

8. A nemzeti értékkel kapcsolatos információt megjelenítő források listája (bibliográfia,

honlapok, multimédiás források):

Endrődi Füzetek:

I.: Az endrődi gyerekek élete a századfordulón /**1991** Kner Nyomda/

II.: Az endrődi asszonyok élete a századfordulón /**1992** Kner Nyomda /

III.: Az endrődi parasztemberek élete a századfordulón /**1993** Kner Nyomda /

IV.: Népszokások Endrődön /**1995** Kner Nyomda /

V.: Az endrődi kézműipar, kereskedelem és a közlekedés a századfordulótól

/**1996** Kner Nyomda/

VI.: Föld nélkül… Amerikások, kubikosok, summások, eltelepültek

/**1998**  Kner Nyomda/

IX.: Endrődi tájszótár /**2013** Kner Nyomda/

**1996**  Kada Erika- Bella Rózsa: Forradások című kötet

**1999** A Kecskeméti Bányai Júlia Gimnázium 50. jubileumi évfordulójának évkönyve

**2007**  Sághy Gyula: Bölcsőtől a sírig című könyvsorozat 1. kötetében Gyomaendrőd

**2008**  A Kecskeméti Bányai Júlia Gimnázium 60. jubileumi évfordulójának évkönyve

**2009**  Kada Erika: Színek, hangok az ezredfordulóról című riportkönyvének borítóterve

**2017** Kada Erika: Tündér-határon túl - Áprily Lajos vallásos költészete című kötet

**2018** A Kecskeméti Bányai Júlia Gimnázium 70. jubileumi évfordulójának évkönyve

Pedagógiai publikációk

9. A nemzeti érték hivatalos weboldalának címe:

**---**

**III. MELLÉKLETEK**

1. Az értéktárba felvételre javasolt nemzeti érték fényképe vagy audiovizuális-dokumentációja
2. A Htv. 1. § (1) bekezdés *m)* pontjának való megfelelést valószínűsítő dokumentumok, támogató és ajánló levelek
3. A javaslatban megadott adatok kezelésére, illetve a benyújtott teljes dokumentáció, - ideértve a csatolt dokumentumok, saját készítésű fényképek és filmek felhasználására is - vonatkozó hozzájáruló nyilatkozat
4. A nem saját készítésű dokumentumok szerepeltetése esetén az adott dokumentum tulajdonosának hozzájáruló nyilatkozata a szabad felhasználásról



A Szőgyéni Szent Mihály angyal /rézkarc/




Bartók Béla népdalgyűjtése Nagymegyeren




Boldog Batthyány-Strattmann László /rézkarc/




Kossuth /rézkarc/



Hajósi barokk ablak /rézkarc/



Legelésző /tusrajz/



Távozóban Édesapám emlékére


/rézkarc/



Tisztelet a gyógyítóknak /rézkarc/



Imre magyar herceg /rézkarc/



Szűz Mária magyarok Nagyasszonya /rézkarc/

1. Kérjük, adja meg a nemzeti érték pontos megnevezését. [↑](#footnote-ref-1)
2. Kérjük, húzza alá a megfelelőt. [↑](#footnote-ref-2)
3. Egy szakterületenkénti kategória megjelölése lehetséges. [↑](#footnote-ref-3)
4. Kérjük, jelölje és nevezze meg, amennyiben magyarországi együtt élő népekhez, az államalkotó tényezőként elismert nemzetiségekhez kapcsolódó az érték. [↑](#footnote-ref-4)